**Munin 3-5 åringene**

På Munin jobber vi temabasert, med planlagte tema ut fra års hjulet vårt og tema som interesserer barn. Her bruker vi bla. lek, naturen, forming, musikk, litteratur, samtaler og IKT for å gi inspirasjon, dybde og kunnskap om de ulike temaene. Det kan være alt fra trafikksikkerhet og Lofotfiske til kroppen vår og bærekraftig utvikling. Livsmestring er viktig for oss, vi ønsker å være et sted der barna kan erfare, teste ut, prøve og feile i trygge omgivelser

Vi deler gruppene inn i aldersbestemte grupper Stjerne 3-4 år, Måne 4-5- år, og Solgruppa 5-6 år. Det er faste dags- og ukesrytmer som gir forutsigbarhet og rom for det vi mener er viktig i barnehagehverdag. Dagene er varierte, noen dager deles barnegruppen inn i aldersbetingede grupper, andre dager har vi felles aktiviteter. Vi ønsker at barna skal utvikle et godt selvbilde og få styrket gruppetilhørigheten. De eldste barna har også en førskolegruppe der vi ønsker å gi barna erfaringer og kunnskap ut fra deres forutsetninger og forventninger.

Vi har faste turdager, gruppetider, Blesthalldag og frilekdager. Vi vektlegger mye tid ute, både på barnehagens uteområde, i skogen vår og på tur i nærmiljøet. For oss er leken viktig, både i organisert form og i frilek. God sosial kompetanse vil være en styrke å ha med seg videre i livet og vi jobber aktivt på dette området, det å være raus, inkluderende og gode forbilder er viktig for oss i personalet.